CELEX: 22017D1300
Language: hu
Date: 2016-02-05 00:00:00
Title: Az EGT Vegyes Bizottság 17/2016 határozata (2016. február 5.) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2017/1300]

20.7.2017   
               
               
                  HU
               
               
                  Az Európai Unió Hivatalos Lapja
               
               
                  L 189/23
               
            AZ EGT VEGYES BIZOTTSÁG 17/2016 HATÁROZATA
      (2016. február 5.)
      az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2017/1300]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A folpetnek a 6. terméktípusba tartozó biocid termékekben felhasználható hatóanyagként történő jóváhagyásáról szóló, 2015. szeptember 28-i (EU) 2015/1757 bizottsági végrehajtási rendeletet (1) bele kell foglalni az EGT-megállapodásba.
               
            
                  (2)
               
               
                  A folpetnek a 7. és 9. terméktípusba tartozó biocid termékekben felhasználható létező hatóanyagként történő jóváhagyásáról szóló, 2015. szeptember 28-i (EU) 2015/1758 bizottsági végrehajtási rendeletet (2) bele kell foglalni az EGT-megállapodásba.
               
            
                  (3)
               
               
                  A glutáraldehid létező hatóanyag 2., 3., 4., 6., 11. és 12. terméktípusba tartozó biocid termékekben való felhasználásának jóváhagyásáról szóló, 2015. szeptember 28-i (EU) 2015/1759 bizottsági végrehajtási rendeletet (3) bele kell foglalni az EGT-megállapodásba.
               
            
                  (4)
               
               
                  Az EGT-megállapodás II. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás II. mellékletének XV. fejezete a 12nnp. pont ((EU) 2015/1751 bizottsági végrehajtási határozat) után a következő pontokkal egészül ki:
      
                  „12nnq.
               
               
                  
                     32015 R 1757: a Bizottság 2015. szeptember 28-i (EU) 2015/1757 végrehajtási rendelete a folpetnek a 6. terméktípusba tartozó biocid termékekben felhasználható hatóanyagként történő jóváhagyásáról (HL L 257., 2015.10.2., 12. o.).
               
            
                  12nnr.
               
               
                  
                     32015 R 1758: a Bizottság 2015. szeptember 28-i (EU) 2015/1758 végrehajtási rendelete a folpetnek a 7. és 9. terméktípusba tartozó biocid termékekben felhasználható létező hatóanyagként történő jóváhagyásáról (HL L 257., 2015.10.2., 15. o.).
               
            
                  12nns.
               
               
                  
                     32015 R 1759: a Bizottság 2015. szeptember 28-i (EU) 2015/1759 végrehajtási rendelete a glutáraldehid létező hatóanyag 2., 3., 4., 6., 11. és 12. terméktípusba tartozó biocid termékekben való felhasználásának jóváhagyásáról (HL L 257., 2015.10.2., 19. o.).”
               
            2. cikk
      Az (EU) 2015/1757, az (EU) 2015/1758 és az (EU) 2015/1759 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2016. február 6-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. február 5-én.
         
            
               az EGT Vegyes Bizottság részéről
            
            
               az elnök
            
            Claude MAERTEN
         
      
      
         (1)  HL L 257., 2015.10.2., 12. o.
      
      
         (2)  HL L 257., 2015.10.2., 15. o.
      
      
         (3)  HL L 257., 2015.10.2., 19. o.
      
      
         (*1)  Alkotmányos követelmények fennállását nem jelezték.